На основу члана 123. тачка 3. Устава Републике Србије, а у вези са чланом 3. став 1. тачка 1) Закона о пољопривреди и руралном развоју („Службени гласник РС”, бр. 41/09, 10/13 – др. закон, 101/16, 67/21 – др. закон и 114/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**o измени Уредбе о утврђивању Програма финансијске подршке пољопривредним произвођачима сунцокрета рода 2022. године**

Члан 1.

У Уредби о утврђивању Програма финансијске подршке пољопривредним произвођачима сунцокрета рода 2022. године („Службени гласник РСˮ, број 94/22), у Програму финансијске подршке пољопривредним произвођачима сунцокрета рода 2022. године, у глави III. КОРИСНИЦИ И НАМЕНА СРЕДСТАВА, у ставу 2. речи: „прерадом, складиштењем односно извозом сунцокретаˮ замењују се речима: „откупом сунцокретаˮ.

Став 3. мења се и гласи:

„Износ из става 2. ове главе утврђује се у зависности од висине откупне цене, а тако да откупна цена увећана за износ финансијске подршке не прелази износ од 73 динара по килограму откупљеног сунцокрета.ˮ.

Члан 2.

Ова уредба ступа на снагу наредног дана од дана објављивања у ,,Службеном гласнику Републике Србије”.

05 број 110-8751/2022-1

У Београду, 3. новембра 2022. године

**Влада**

Први потпредседник Владе,

**Ивица Дачић,** с.р.